איוואן אייווזובסקי

איוואן קוסטיאנטינוביץ' אייווזובסקי (באוקראינית: Іва́н Костянти́нович Айвазо́вський, בארמנית: Հովհաննես Կոստանդինի Այվազյան; 17 ביולי 1817 <small>(יוליאני)</small> – 19 באפריל 1900 <small>(יוליאני)</small>) היה צייר רוסי ממוצא ארמני, המוכר בזכות ציורי שפת הים שלו, אשר היוו יותר ממחצית מיצירותיו.

==ביוגרפיה==
אייווזובסקי נולד בעיירה פאודוסיה, בחצי האי קרים שבאוקראינה, למשפחה ארמנית ענייה. שם משפחת הוריו היה אייווזיאן וחלק מציוריו של האמן נושאים את חתימה של שמו המקורי, "Hovhannes Aivazian", בכתב ארמני.

כישרונו כאמן הקנה לו מימון וזכות ללמוד בגימנסיום מס' 1 של סימפרופול, ומאוחר יותר באקדמיה לאמנויות של סנט פטרסבורג, אותה הוא סיים בהצטיינות (מדליית זהב). לאחר זכייה בפרסים על ציוריו הראשונים, של נופים ושפת הים, הוא המשיך לסדרת ציורים של ערי חוף בקרים לפני שיצא למסע ברחבי אירופה. בחייו המאוחרים, ציוריו של סצנות ימיות זיכו אותו במינוי כצייר של הצי הרוסי.

ב-1845, אייווזובסקי נסע לקונסטנטינופול בהזמנתו של הסולטאן אבדילמג'יט הראשון, עיר שהוא המשיך וביקר 8 פעמים נוספות בשנים 1845–1890. במהלך שהייתו הארוכה בעיר, אייווזובסקי קיבל הזמנות לציורים רבים כצייר החצר של הסולטאנים העות'מאנים אבדילמג'יט, אבדילאזיז ועבדול חמיד השני. 30 מציורים אלה נמצאים כיום בתצוגה בארמון העות'מאני הקיסרי, ארמון דולמאבהצ'ה, ורבים אחרים מוצגים במוזאונים אחרים בטורקיה.

==הצלחה==
הודות לקריירה הארוכה שלו, אייווזובסקי הפך לאמן הארמני הפורה ביותר של תקופתו, ובמותו ב-1900 הוא הותיר אחריו יותר מ-6,000 עבודות. בעזרת הכסף שהרוויח במהלך הקריירה המצליחה שלו הוא פתח בית ספר וגלריה לאמנות בעיירה בה נולד.

נכון ל-2006, עבודותיו של אייווזובסקי נמכרו במכירות פומביות בסכומים שהגיעו ל-3 מיליון דולר והמוניטין הבינלאומי שלו המשיך לגדול. ב-14 ביוני 2007, הציור שלו "הפלגה אמריקאית מסלע גיברלטר" נמכר ב-2.7 מיליון ליש"ט, "המחיר הגבוה ביותר ששולם עבור אייווזובסקי במכירה פומבית".

כמו כן נאמר כי הוא הצייר הארמני שיצירותיו מזויפות לעיתים הקרובות ביותר. בשנת 2012 נמכר ציור שלו ב-3.2 מיליון ליש"ט (כ-5.2 מיליון דולר).

==מורשת==
כוכב לכת קטן שהתגלה על ידי האסטרונום הסובייטי ניקולאי צ'רניך ב-1977 נקרא על שמו, אייווזובסקי 3787.

כמו כן יש התייחסות לצייר במחזהו של אנטון צ'כוב "הדוד וניה".

צייר אנגלי נודע של נופי הים ויליאם טרנר (1775–1851), שביקר ברומא בשנת 1842, כה הוקסם מהציורים של א. אייווזובסקי ("הסערה" ו"הים ברוגע") שהקדיש לו שיר:
 צייר דגול! סלח לי אם עשיתי טעות,
 כאשר התבלבלתי בין תמונותיך למציאות.
 אולם יצירותיך הן כה מהלכות קסמים ושופעות פנינים
 שההתפעלות השתלטה על כל כולי מבחוץ ומבפנים.
 אומנותך היא כה נשגבת ועצומה בכל קנה המידה,
 כי על כל צעד ושעל מקבלת השראה מגאונותך הבלתי ניתנת למדידה
 שהינה, ללא כל צל צילו של ספק, מתת האל מלידה.
(תורגם לעברית על ידי יוסף מאירוביץ, קריית ביאליק, נובמבר 2013)

בפברואר 2023 פורסמה רשמית על ידי מוזיאון המטרופוליטן לאמנות בניו יורק עובדת היותו צייר אוקראיני ולא רוסי.

==גלריה==
<gallery widths="150px" heights="150px" perrow="4">
קובץ:Aivasovsky Ivan Constantinovich Moonlit Seascape With Shipwreck.jpg|חוף מואר ירח עם ספינה טרופה
קובץ:Aivasovsky Ivan Constantinovich storm 1886 IBI.jpg|סערה
קובץ:Aivasovsky Ivan Constantinovich fishermen on the shore IBI.jpg|דייגים על החוף
קובץ:Tiflis by aivazovsky.jpg|נוף של טיפליס (טביליסי העתיקה)
קובץ:Subashi desant.jpg|נחיתה בסובשי
קובץ:Aivazovsky, Ivan - The Ninth Wave.jpg|הגל התשיעי
קובץ:Aivazovsky - Reval 1845.jpg|נוף של רבל
קובץ:Chesmabattle.jpg|קרב צ'זמה
קובץ:LorisMelikov Aivazovsky.jpg|הרוזן מיכאיל טריילוביץ' לוריס-מליקוב
קובץ:Aivazovsky, Brig Mercury Attacked by Two Turkish Ships 1892.jpg|הספינה "מרקורי" מותקפת על ידי שתי אניות טורקיות
</gallery>

==קישורים חיצוניים==

* [https://web.archive.org/web/20100823073052/http://www.istanbularthouse.com/sanat/ressam/ressam2.php?action=sd&lang=eng&ressam=2 144 ציורים של אייווזובסקי] באתר בית האמנות של איסטנבול
* [https://web.archive.org/web/20070928041759/http://russianpaintings.net/doc.vphp?id=445 ביוגרפיה וציורים] באתר גלריית הציורים הרוסיים
* [https://web.archive.org/web/20070203123540/http://www.artsstudio.com/reproductions/aivazovsky.htm ביוגרפיה] באתר המוזאון הרוסי בסנט פטרסבורג
* [http://www.abcgallery.com/A/aivazovsky/aivazovsky.html איווזובסקי בגלריית אולגה]
* [http://www.topofart.com/artists/Ivan_Konstantinovich_Aivazovsky/ גלריית אייווזובסקי]
* [http://www.tanais.info/art/en/aivazovsky.html אייווזובסקי בגלריית טנאיס]
* 

==הערות שוליים==

קטגוריה:אמנים שעל שמם כוכב לכת מינורי
קטגוריה:ציירים אוקראינים
קטגוריה:ציירים ארמנים
קטגוריה:אמני הרומנטיקה
קטגוריה:מקבלי אות לגיון הכבוד
קטגוריה:מקבלי עיטור אלכסנדר נבסקי (האימפריה הרוסית)
קטגוריה:אישים שהונצחו בשטרות כסף ארמניים
קטגוריה:מעוטרי מסדר אוסמניה
קטגוריה:מעוטרי מסדר המג'ידיה
קטגוריה:אישים שהונצחו על בולי ברית המועצות
קטגוריה:ילידי 1817
קטגוריה:נפטרים ב-1900